rejauldu/bengali-wikipedia huggingface dataset:
দুর্গ–হযরত নিজামুদ্দীন হামসফর এক্সপ্রেস ভারতীয় রেলওয়ের একটি সম্পূর্ণ শীতাতপ নিয়ন্ত্রিত এক্সপ্রেস ট্রেন, যা  ছত্রিশগড়ের দুর্গ জংশন রেলওয়ে স্টেশন এবং দিল্লির হযরত নিজামুদ্দীন রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে দুইবার ২২৮৬৭/২২৮৬৮ ট্রেন নম্বরাঙ্কিত হয়ে পরিচালিত হচ্ছে। ট্রেনটি দিল্লি, উত্তরপ্রদেশ, মধ্যপ্রদেশ ও ছত্রিশগড়ের মধ্যে চলাচল করে।   কোচের বৈশিষ্ট্য  ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।  কোচে ষোলোটি এসি-৩ টায়ার, একটি প্যান্ট্রিকার ও দুটি জেনারেটর পাওয়ার কার রয়েছে।   পরিষেবা  ২২৮৬৭ নং দুর্গ–হযরত নিজামুদ্দীন হামসফর এক্সপ্রেস ৬০ কিমি প্রতি ঘন্টা বেগে মঙ্গল ও শুক্রবার দুর্গ থেকে যাত্রা শুরু করে ২১ ঘন্টা ২০ মিনিটে ১২৮০ কিমি এবং ২২৮৬৮ নং ট্রেনটি বুধ ও শনিবার হযরত নিজামুদ্দীন থেকে শুরু করে ৫৮ কিমি প্রতি ঘন্টা বেগে যাত্রা শুরু করে ২২ ঘন্টায় ঐ দূরত্ব অতিক্রম করে।   লোকো লিংক  এই ট্রেনটি ভিলাই ইলেকট্রিক লোকো শেড ডব্লিউএপি-৭  দ্বারা দুর্গ থেকে হযরত নিজামুদ্দীন পর্যন্ত যায়। পথ ও যাত্রাবিরতি                                   টীকা  তথ্যসূত্র http://indiarailinfo.com/train/durg-hazrat-nizamuddin-humsafar-express-22867/51998/187/748 http://indiarailinfo.com/train/hazrat-nizamuddin-durg-humsafar-express-22868/51997/748/187  বিষয়শ্রেণী:২০১৭-এ চালু রেল পরিষেবা বিষয়শ্রেণী:হামসফর এক্সপ্রেস ট্রেন বিষয়শ্রেণী:দিল্লির পরিবহন বিষয়শ্রেণী:মধ্যপ্রদেশের রেল পরিবহন বিষয়শ্রেণী:উত্তরপ্রদেশের রেল পরিবহন বিষয়শ্রেণী:দিল্লির রেল পরিবহন
ট্র্যাচিচিয়াম টেনুসেপস বা কমলাপেট সরু সাপ, এটি হলুদপেটা কীড়া খাওয়ার সাপ হিসাবেও পরিচিত, এটি এক প্রজাতির কলুব্রিডি সাপ, যা দক্ষিণ এশিয়া এবং তিব্বতে পাওয়া।    ভৌগোলিক পরিসীমা  এটি নেপাল, বাংলাদেশ, উত্তর-পূর্ব ভারতে (দার্জিলিং, সিকিম, অরুণাচল প্রদেশ [মোকতো, বোমদির - তাওয়ং জেলা]) এবং তিব্বতে পাওয়া যায়।    বর্ণনা  ট্র্যাচিচিয়াম টেনুসেপস -এর পিঠ হ'ল কালো রঙের এবং সাধারণ নাম থেকেই বোঝা যায়, পেট হলুদাভ বর্ণের। মসৃণ পিঠের আঁশগুলি ১৩টি সারিতে সাজানো থাকে, পুরুষ সাপের পায়ু অঞ্চলের আঁশগুলি কিলযুক্ত। প্রাপ্তবয়স্কদের দৈর্ঘ্য ৩৫ সেমি (১৪ ইঞ্চি) পর্যন্ত হতে পারে এবং একটি ৫ সেমি (২ ইঞ্চি) লম্বা লেজ থাকে। Boulenger, G.A. 1890. The Fauna of British India, Reptilia and Batrachia. Taylor and Francis. London. p. 286.   তথ্যসূত্র    Blyth, Edward. 1855 Notices and descriptions of various reptiles, new or little known [part 2]. Jour. Asiatic Soc. Bengal, Calcutta, 23 (3): 287–302 [1854]  বিষয়শ্রেণী:নেপালের সরীসৃপ বিষয়শ্রেণী:ভারতের সরীসৃপ বিষয়শ্রেণী:চীনের সাপ বিষয়শ্রেণী:বাংলাদেশের সরীসৃপ বিষয়শ্রেণী:কলুব্রিডি বিষয়শ্রেণী:১৮৫৪-এ বর্ণিত সরীসৃপ বিষয়শ্রেণী:তিব্বতের প্রাণিকুল বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
আম্মার আল-বেলুচি (, ; এছাড়া আম্মার আল-বেলুচি হিসেবেও প্রতিবর্ণীকরণ করা হয়, জন্ম: আলী আব্দুল আজিজ আলীShannon, Elaine. Time, Al-Qaeda Moneyman Caught , May 1, 2003) মার্কিন গুয়ান্তানামো বে ক্যাম্পের কারাগারের আটক থাকা একজন পাকিস্তানি নাগরিক। তার বিরুদ্ধে কিছু অভিযোগের মধ্যে রয়েছে "৯/১১ হামলাকারীদের সহায়তা করা, বিন লাদেনের সহায্যকারী হিসেবে কাজ করা এবং করাচিতে অবস্থিত যুক্তরাষ্ট্রের দূতাবাসে বিস্ফোরকের মাধ্যমে একটি বিমান বিধ্বস্ত করার পরিকল্পনা করা। যুক্তরাষ্ট্রের কর্মকর্তারাদের ধারণা মতে খালিদ শেখ মুহাম্মাদ (কেএসএম) রামজি ইউসেফের মতো আল-বেলুচি গোষ্ঠীর সদস্য এবং তিনি তার চাচা কেএসএমের "প্রধান লেফটেন্যান্ট" ছিলেন যিনি ১১ সেপ্টেম্বরের হামলার জন্য কেএসএমকে সাহায্য করেছিলে। তিনি তদন্তকারীকে বলেন যে, তিনি শত্রুদের বিরুদ্ধে জৈবিক অস্ত্র ব্যবহার করার জন্য আল-কায়দার সহায়তা নিয়েছিলেন। তিনি আফিয়া সিদ্দিকিকে বিবাহ করেন অতঃপর তাকে আবার তালাক দেন। মার্কিন সৈন্যদের গুলি করে হত্যা এবং আটক রাখার কারণে পাকিস্তানি এই জঙ্গিকে স্বেচ্ছাসেবীদের বিচারে দোষী সাব্যস্ত করা হয়।   শৈশব জীবন  আম্মার আল-বেলুচি কুয়েত শহরে জন্মগ্রহণ করেন। তিনি খালিদ শেখ মোহাম্মদের ভাতিজা ছিলেন, যিনি (৯/১১ হামলার সংগঠক) এবং রামজি ইউসেফের চাচাত ভাই ছিলেন। ১৯৯৩ বিশ্ব বাণিজ্য কেন্দ্রে বোমা হামলার অন্যতম একজন সংগঠক হিসেবে পরিচিত। বেলুচির বর্ধিত পরিবারগুলি জাতিগতভাবে বেলুচি এবং মূলত তারা বেলুচিস্তান থেকেই এসেছে। পারিবারিক প্রতিষ্ঠাতা এবং তার ভাই দেওবন্দি প্রচারক ছিলেন। ১৯৬০ এর দশকের দিকে তারা পরিবারসহ কুয়েতে দেশান্তরিত হয়েছিলেন।Scroggins, Wanted Women, 2012: p.60  বেলুচি কুয়েতে বেড়ে ওঠেন কিন্তু শৈশবের বেশিরভাগ সময় কাটিয়েছেন বালুচিস্তানেই। তবে তিনি ছিলেন একজন পাকিস্তানের নাগরিক। তিনি ছিলেন প্রশিক্ষিত কম্পিউটার প্রযুক্তিবিদ ও কম্পিউটার বিভিন্ন শাখায় অত্যন্ত পারদর্শী। তিনি পাশ্চাত্য পোশাক পরিধান করার পাশাপাশি নিজেকে একজন ব্যবসায়ী হিসাবে পরিচয় দিতেন। সাংবাদিক ডেবরা স্ক্রগগিনসের মতে, তিনি তার চাচাতো ভাই এবং চাচাদের সাথে বাল্যকাল থেকে গোপন যুদ্ধে যোগদানের জন্য প্রস্তুতি নেন। মার্কিন সরকারের তথ্য অনুযায়ী তার "প্রধান পরামর্শদাতা" ছিলেন তার চাচাত ভাই রামজি ইউসেফ, যিনি ১৯৯৩ সালে যুক্তরাষ্ট্রের বিখ্যাত ওয়ার্ল্ড ট্রেড সেন্টারে বোমা হামলা চালিয়েছিলেন।  তিনি ইংরেজিতে খুব দক্ষ ছিলেন এবং করাচির মোহাম্মদির মধু-প্রক্রিয়াজাতকরণ কোম্পানীতে কাজ করতেন। ১৯৯৮ সালে দুবাইয়ে একটি কক্ষ ভাড়া করেছিলেন সেখানে একটি ইলেকট্রনিক্স করপোরেশনের কম্পিউটার কারিগর হিসেবে কাজ করতেন। ট্রাইব্যুনালের প্রদত্ত সাক্ষ্য অনুযায়ী, তিনি খুব বড় মনের অধিকারী ছিলেন এবং সেইসাথে পশ্চিমা সাংস্কৃতিমনাও ছিলেন তিনি। তার প্রাক্তন স্ত্রী তদন্তকারীকে বলেছিলেন যে, বাস্তব জীবনে তিনি "খুব সহৃদয়বান মুসলিম" ছিলেন।   তথ্যসূত্র   উদ্ধৃতি    বই এবং সাংবাদিকতা বিষয়ক নিবন্ধ      বহিঃসযোগ   "Al Qaeda Agent's 9/11 Role Comes Into Focus", L.A. Times, May 21, 2006.  Pentagon charges 6 in 9-11 attacks   'Clean team' interrogated 9-11 suspects   বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:সেপ্টেম্বর ১১ হামলার সাথে জড়িত ব্যক্তি বিষয়শ্রেণী:বালুচ ব্যক্তি বিষয়শ্রেণী:করাচির ব্যক্তি বিষয়শ্রেণী:পাকিস্তানি আল কায়েদা সদস্য বিষয়শ্রেণী:সংযুক্ত আরব আমিরাতে পাকিস্তানি প্রবাসী বিষয়শ্রেণী:ইয়েমেনি বংশোদ্ভূত পাকিস্তানি ব্যক্তি
গ্লাসগো পেগি (চাইল্ড ২২৮, রাউড ৯৫) একটি প্রথাগত ইংরেজি ভাষার লোকগান, যা বিভিন্ন সংস্করণে বিদ্যমান।  সারসংক্ষেপ একজন হাইল্যান্ডার পেগিকে চুরি করতে আসে। অধিকাংশ সংস্করণে, তার পিতা (এবং কিছু সংস্করণে, তার মাতা) ঘোষণা করেন যে সে তাদের পশু চুরি করতে পারে, কিন্তু তাদের কন্যাকে নয়। তবুও, সে তাকে অপহরণ করে নিয়ে যায়। কিছু সংস্করণ সেখানেই শেষ হয়, তবে কিছুতে দেখা যায় যে তার পিতামাতা বা স্থানীয় এক আর্ল আফসোস করেন যে হাইল্যান্ডার পালিয়ে যেতে সক্ষম হয়েছে।  পেগি তাদের কঠিন পরিস্থিতির জন্য দুঃখ প্রকাশ করে। হাইল্যান্ডার তাকে আশ্বস্ত করে বা দেখিয়ে দেয় যে তার প্রচুর সম্পত্তি আছে এবং সে প্রকৃতপক্ষে একজন রাজপুরুষ (প্রায়শই স্কাই দ্বীপের লর্ড), এবং সে তাকে তার স্ত্রী করে নেয়। কিছু সংস্করণে স্পষ্টভাবে উল্লেখ করা হয়েছে যে সে পেগির পিতামাতার চেয়েও ধনী।  আরও দেখুন বনি লিজি বেইলি লিজি লিন্ডসে ডুগাল কুইন ভিক্ষুক-যুবক  বহিঃসংযোগ গ্লাসগো পেগি  বিষয়শ্রেণী:চাইল্ডের লোকগাথা বিষয়শ্রেণী:গানের বছর অজানা বিষয়শ্রেণী:অজানা গীতিকারদের গান বিষয়শ্রেণী:লোকসঙ্গীত বিষয়শ্রেণী:ইংরেজি লোকগান
পেনি প্যাক্স একজন মার্কিন পর্নগ্রাফিক চলচ্চিত্র অভিনেত্রী এবং মডেল ।   প্রাথমিক জীবন  প্যাক্স ফ্লোরিডার মিয়ামিতে জন্মগ্রহণ করেছিলেন এবং ছোটবেলায় প্রায়শই ঘুরে বেড়াতেন।  তিনি হাওয়াই, সাক্রামেন্টো, ক্যালিফোর্নিয়ার প্যাসিফিকায় থাকতেন এবং নিউজিল্যান্ডে যাওয়ার আগে তিনি তৃতীয় শ্রেণিতে পড়তেন। নয় মাস পরে, তিনি ফ্লোরিডার ফোর্ট লুডারডালে চলে আসেন, যেখানে তিনি তের বছর বাস করেছিলেন। তিনি পাঁচ বছর ধরে পুরো ফ্লোরিডা জুড়ে, আন্তর্জাতিক সুইমিং হল অফ ফেম এবং সেমিনোল হার্ড রক হোটেল এবং ক্যাসিনো হলিউড সহ বিভিন্ন পুলে লাইফগার্ড হিসাবে কাজ করেছেন।   পেশাজীবন  প্যাক্স নভেম্বর ২০১১ সালে প্রাপ্তবয়স্ক চলচ্চিত্র শিল্পে প্রবেশ করেছিলেন। ফ্লোরিডায় একজন এজেন্ট, যার সাথে তিনি আসলে কখনও সাক্ষাত করেন নি, মডেল মেহেমের মাধ্যমে তার সাথে যোগাযোগ করেছিলেন।  ২০১২ সালে, তিনি স্বাধীন হরর ফিল্ম ব্লাডি হোমকামিং -এ অভিনয় করেছিলেন ।  ২০১৩ সালে, তিনি দা সাবমিশন অফ এমা মার্ক্সে অভিনয় করেছিলেন, যা গ্রে ফিফটি শেডসের উপর ভিত্তি করে তৈরি করা হয়েছিল, ২০১৪ চলাকালীন বেশ কয়েকটি মনোনয়ন অর্জন করেছিলেন।    তথ্যসূত্র    বহিঃসংযোগ    টুইটারে পেনি প্যাক্স   ইনস্টাগ্রামে পেনি প্যাক্স     বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:জার্মান বংশোদ্ভূত অভিনেত্রী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:মায়ামির অভিনেত্রী বিষয়শ্রেণী:ফ্লোরিডার পর্নোগ্রাফিক চলচ্চিত্র অভিনেত্রী বিষয়শ্রেণী:২১শ শতাব্দীর মার্কিন নারী
বিশা ইউনিয়ন বাংলাদেশের রাজশাহী বিভাগের নওগাঁ জেলার আত্রাই উপজেলার অন্তর্গত একটি ইউনিয়ন।   অবস্থান ও সীমানা   বিশা ইউনিয়ন বাংলাদেশের উত্তর-পশ্চিমাঞ্চলের রাজশাহী বিভাগের নওগাঁ জেলার আত্রাই উপজেলার অন্তর্গত। এর ভৌগোলিক অবস্থান হল ২৪°৪৬' উত্তর অক্ষাংশ এবং ৮৮°৩৪' পূর্ব দ্রাঘিমাংশ। আত্রাই উপজেলার সদর দপ্তর থেকে বিশা ইউনিয়ন ৫ কিলোমিটার দক্ষিণ-পশ্চিমে অবস্থিত।   ইতিহাস    প্রশাসনিক এলাকা    আয়তন ও জনসংখ্যা  আয়তন: বিশা ইউনিয়নের মোট আয়তন ৫,৭৭৬.৭৫ একর।  জনসংখ্যা: ২০১১ সালের আদমশুমারী অনুযায়ী, বিশা ইউনিয়নের মোট জনসংখ্যা ছিল ৩০,৪৭৪ জন। পুরুষ: ১৫,১৭৫ জন মহিলা: ১৫,২৯৯ জন জনসংখ্যার ঘনত্ব: প্রতি বর্গ কিলোমিটারে ৫,২৭৬ জন   শিক্ষা  শিক্ষার হার : ২০১১ সালের আদমশুমারী অনুযায়ী, বিশা ইউনিয়নের শিক্ষার হার ছিল ৫৭.৭%।  পুরুষদের শিক্ষার হার ছিল ৬৭.৪% এবং মহিলাদের শিক্ষার হার ছিল ৪৮.১%। বিশা ইউনিয়নের ৫ বছর বা তার বেশি বয়সী জনসংখ্যার মধ্যে ১৮,৪৭৩ জন সাক্ষর ছিলেন। তাদের মধ্যে ৯,৮৯৫ জন পুরুষ এবং ৮,৫৭৮ জন মহিলা।  শিক্ষা প্রতিষ্ঠান  প্রাথমিক বিদ্যালয়: ৪৩ টি  মাধ্যমিক বিদ্যালয়: ১৩ টি  উচ্চ বিদ্যালয়: ৪ টি  মাদ্রাসা: ৭ টি  কলেজ: ১ টি   দর্শনীয় স্থান  ইসলামগাঁথী প্রাচীন মসজিদ ও মঠ নওগাঁ জেলার আত্রাই উপজেলার বিশা ইউনিয়নের ইসলামগাঁথী গ্রামে আত্রাই নদীর তীরে অবস্থিত পাঁচশ বছরের অধিক সময়ের প্রাচীন মসজিদ ইসলামগাঁথী মসজিদ। মসজিদটি তিন গুম্বজ বিশিষ্ট। এর নির্মাণকাল সম্পর্কে সঠিক ইতিহাস অদ্যাবধি জানা সম্ভব হয়নি। মসজিদটির স্থাপত্য শৈলিতে অনন্য। প্রাচীন এই মসজিদ সংলগ্ন একটি মঠও বিদ্যমান।   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১ আবদুল বারি কচি০২ মোঃ মোজাম্মেল হোসেন০৩ ০৪ ০৫ মোঃ আব্দুল মান্নান মোল্লা০৬ মোঃ আব্দুল মান্নান মোল্লা০৭০৮ তোফাজ্জল হোসেন খান তোফা   আরও দেখুন    রাজশাহী বিভাগ  নওগাঁ জেলা   তথ্যসূত্র   বিষয়শ্রেণী:আত্রাই উপজেলার ইউনিয়ন
থাম্ব|রুশ ক্রুজার মস্কোভা- মস্কোভা (রুশ ভাষায়: Moskva), পূর্বে Slava (রুশ ভাষায়: Πа, জাহাজটি প্রকল্প ১১৬৪ আটলান্ট ক্লাসের প্রধান জাহাজ ছিল, যা মস্কো শহরের নামে নামকরণ করা হয়েছিল। রাশিয়ান নৌবাহিনী ক্ষতিগ্রস্ত জাহাজটি সেভাস্তোপোলের দিকে নিয়ে যাওয়ার চেষ্টা করেছিল, কিন্তু বন্দরে পৌঁছানোর আগেই তিনি ডুবে যান। দ্বিতীয় বিশ্বযুদ্ধের পর মোস্কভা (ফকল্যান্ডস যুদ্ধের পর থেকে একই আকারের সর্বশেষ) যুদ্ধে ডুবে যাওয়া বৃহত্তম যুদ্ধজাহাজ।    তথ্যসূত্র   বিষয়শ্রেণী:১৯৭৯-এর জাহাজ বিষয়শ্রেণী:সোভিয়েত ইউনিয়নে নির্মিত জাহাজ বিষয়শ্রেণী:রাশিয়ার ক্রুজার বিষয়শ্রেণী:রাশিয়া-জর্জিয়া সংঘাত
মুহাম্মদ জাফরুল্লাহ খান (জন্ম: ১৯৫১) একজন বাংলাদেশি দেওবন্দি ইসলামি পণ্ডিত ও রাজনীতিবিদ। তিনি হেফাজতে ইসলাম বাংলাদেশের সাবেক কেন্দ্রীয় নায়েবে আমির ও ঢাকা মহানগরীর যুগ্ম-আহ্বায়ক, বাংলাদেশ খেলাফত আন্দোলনের একাংশের আমির, কুরআন প্রচার সংস্থা বাংলাদেশের সভাপতি, জামিয়া নুরিয়া ইসলামিয়ার সাবেক মুহাদ্দিস, সমমনা ইসলামী ১২ দলের মহাসচিব ও ‘মাসিক হেদায়েত’ পত্রিকার সম্পাদকের দায়িত্ব পালন করেছিলেন।   জীবনী  জাফরুল্লাহ খান ১৯৫১ সালে নেত্রকোণা পৌরসভার অন্তর্গত মালনী গ্রামে জন্মগ্রহণ করেন। ১৯৫৫ সনে নেত্রকোনার জামিয়া মিফতাহুল উলুম কওমি মাদ্রাসায় প্রাথমিক শিক্ষা বিভাগে ভর্তি হন এবং একটানা ১২ বৎসর সেখানে লেখাপড়া করেন। ১৯৬৭ সনে ময়মনসিংহের কওমি মাদ্রাসা জামিয়া ইসলামিয়া মোমেনশাহীর হাদিসের প্রথম বর্ষে ভর্তি হন, ১৯৬৮ সনে ঢাকার জামিয়া কুরআনিয়া আরাবিয়া লালবাগে হাদিসের শেষবর্ষ সমাপ্ত করেন। জাফরউল্লাহ খান ১৯৭২ সালে দারুল উলুম মুইনুল ইসলাম হাটহাজারীতে পুনরায় তাফসীর বিভাগে ভর্তি হন এবং ইলমে তাফসীর চর্চা করেন। তার শিক্ষকদের মধ্যে জাফর আহমদ উসমানি অন্যতম।  চট্টগ্রামের দামপাড়া ব্যাটারি গলি মসজিদ বায়তুল আজিজের ইমাম তার কর্মজীবনের সূচনা হয়। একই সময়ে সেই এলাকার দামপাড়াস্থ আল-জামিয়াতুল ইসলামিয়া কওমি মাদ্রাসার প্রতিষ্ঠাতা মহাপরিচালক হিসেবে দীর্ঘদিন নিয়োজিত ছিলেন। ১৯৮৫ সালে ঢাকার কামরাঙ্গির চর জামিয়া নুরীয়া মাদ্রাসার শিক্ষক হিসেবে নিয়োগপ্রাপ্ত হন। দীর্ঘদিন উক্ত মাদ্রাসায় হাদিসের শিক্ষক হিসেবে নিয়োজিত ছিলেন। ১৯৭৩ সালে চট্টগ্রামে কুরআন প্রচার সংস্থা নামে যে সংগঠন প্রতিষ্ঠিত হয়েছিল তার প্রতিষ্ঠাতা সভাপতি তিনি।  ছাত্রজীবনে তিনি নেজামে ইসলাম পার্টির ছাত্র সংগঠন জমিয়তে তোলাবায়ে কওমিয়ার সাথে নিজেকে সম্পৃক্ত করেছিলেন। ১৯৮১ সালে বাংলাদেশ খেলাফত আন্দোলনে যোগদান করেন তিনি। তিনি খেলাফত আন্দোলনের প্রতিষ্ঠাতা মুহাম্মদুল্লাহ হাফেজ্জীর শিষ্য ছিলেন এবং রাজনৈতিক অঙ্গনেও তার মতাদর্শী। তিনি বাংলাদেশ খেলাফত আন্দোলন একাংশের আমির।  তিনি ২০২২ সালের ২১ জানুয়ারি মৃত্যুবরণ করেন।  আরও দেখুন   দেওবন্দি ব্যক্তিত্বের তালিকা  তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:দেওবন্দি ব্যক্তি বিষয়শ্রেণী:মাতুরিদি ব্যক্তি বিষয়শ্রেণী:হানাফী ব্যক্তি বিষয়শ্রেণী:বাংলাদেশী মুসলিম বিষয়শ্রেণী:সুন্নি ইসলামের পণ্ডিত বিষয়শ্রেণী:হানাফি ফিকহ পণ্ডিত বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:হেফাজতে ইসলাম বাংলাদেশের নেতা বিষয়শ্রেণী:বাংলাদেশ খেলাফত আন্দোলনের আমীর বিষয়শ্রেণী:দারুল উলুম হাটহাজারীর শিক্ষার্থী বিষয়শ্রেণী:মুহাম্মদুল্লাহ হাফেজ্জীর শিষ্য বিষয়শ্রেণী:বৃহত্তর ময়মনসিংহের ইসলামি ব্যক্তিত্ব
বাংলাদেশ নৌবাহিনী জাহাজ (সংক্ষেপেঃ বানৌজা) ধানসিঁড়ি একটি তিতাস-শ্রেণীর টহল জাহাজ। এটি নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।   ইতিহাস   সশস্ত্র বাহিনীর জন্য গৃহীত আধুনিকায়ন পরিকল্পনার অংশ হিসেবে বাংলাদেশ সরকার দক্ষিণ কোরিয়া থেকে বানৌজা ধানসিঁড়ি জাহাজটি সংগ্রহ করে। পরবর্তীতে ২০০৪ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি চট্টগ্রামে অবস্থিত বানৌজা ঈসা খান নৌ ঘাঁটিতে মোতায়েন রয়েছে।   বৈশিষ্ট্য ও যান্ত্রিক কাঠামো   বানৌজা ধানসিঁড়ি জাহাজটির দৈর্ঘ্য , প্রস্থ  এবং গভীরতা । জাহাজটিতে রয়েছে ২টি এমটিইউ ২০ভি৫৩৮ টিবি৯১ ডিজেল ইঞ্জিন (জার্মানি) এবং ২টি শ্যাফট। যার ফলে জাহাজটি ঘন্টায় সর্বোচ্চ  গতিতে চলতে সক্ষম। এছাড়াও রয়েছে ১টি ফুরুনো এফএআর২১১৭ এক্সএন-২৪এএফ নেভিগেশন র‍্যাডার (জাপান)।   রণসজ্জা   বানৌজা ধানসিঁড়ি জাহাজটির আকার আয়তন অপেক্ষাকৃত ছোট হলেও নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:   ১টি বোফোর্স এল/৭০ সিঙ্গেল ব্যারেল ৪০ মিমি বিমান বিধ্বংসী কামান   ১টি টুইন ব্যারেল এমারলেক ইই-৩০ মিমি বিমান বিধ্বংসী কামান   ২টি ১২.৭ মিমি বিমান বিধ্বংসী মেশিনগান।   তথ্যসূত্র   বিষয়শ্রেণী:বাংলাদেশ নৌবাহিনীর জাহাজ বিষয়শ্রেণী:১৯৭৮-এর জাহাজ
থাম্ব|Gummadi Narsaiah গুম্মাদি নরসাইয়া একজন ভারতীয় রাজনীতিবিদ এবং ভারতের কমিউনিস্ট পার্টি (মার্কসবাদী-লেনিনবাদী) নতুন গণতন্ত্রের শীর্ষস্থানীয় সদস্য। তিনি ইয়েল্যান্ডু আসন থেকে ১৯৮৩-১৯৯৪ এবং ১৯৯৯-২০০৯ পর্যন্ত স্বাতন্ত্র প্রার্থী হয়ে বিধানসভার নির্বাচিত সদস্য ছিলেন। "Gummadi Narsaiah sticks to his cycle for campaigning". The Hindu. 11 April 2014. জনগণের মানুষ হয়ে তিনি নির্বাচনী এলাকার সদস্যদের মধ্যে সুনাম অর্জন করেছিলেন।  ২০০৯ সালের বিধানসভা নির্বাচনে নরসাইয়া তেলুগু দেশম পার্টির প্রার্থী ভুক আব্বাইয়ার কাছে পরাজিত হন।   ২০০০ সালে নরসাইয়া বিদ্যুতের বর্ধিত শুল্কের হারের বিরুদ্ধে আন্দোলনে নেতৃত্ব দিয়েছিলেন "Drop cases against Basheer Bagh rally leaders". InNLive News 8 November 2012 এবং সম্প্রতি বনায়ন অধিকারের জন্য লড়ছেন। "Tribal people press for rights on ‘podu lands’". The Hindu. 11 January 2015   প্রকাশনা    "An Open Letter to Chief Minister over the Atrocities on the Tribals Committed by the State's Police"), published in February 1986.    তথ্যসূত্র       বহিঃসংযোগ    Constituency profile  "An Open Letter to Chief Minister over the Atrocities of the Tribals Committed by the State's Police",   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তেলেঙ্গানার রাজনীতিবিদ বিষয়শ্রেণী:তেলেঙ্গানা বিধানসভার সদস্য ২০১৪-২০১৮
জঁ রনোয়ারএই ফরাসি ব্যক্তিনামটির বাংলা প্রতিবর্ণীকরণে উইকিপেডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। ()) (১৫ই সেপ্টেম্বর, ১৮৯৪ – ১২ই ফেব্রুয়ারি, ১৯৭৯) একজন ফরাসি চলচ্চিত্র পরিচালক, অভিনেতা ও লেখক ছিলেন।  প্রাথমিক জীবন ও কর্মজীবন রনোয়ার ফ্রান্সের প্যারিসে জন্মগ্রহণ করেছিলেন। তিনি ছিলেন তার বাবা মায়ের দ্বিতীয় সন্তান। তার পরিবারের প্রত্যেকেই ছিলেন সুপরিচিত। তার পিতা, পিয়ের-ওগ্যুস্ত রনোয়ার ছিলেন বিখ্যাত চিত্রশিল্পী।  রনোয়ার বড় হয়েছিলে গ্যব্রিয়েল র‍্যনারের হাত ধরে। র‍্যনার ছিলেন রনোয়ারের মায়ের জ্ঞাতি বোন। তিনি রনোয়ারের জন্মের পূর্বে রনোয়ারের পরিবারে বাস করতে আসেন। ত্রিশের দশকে আন্তর্জাতিক খ্যাতি ত্রিশের দশকে রনোয়ার অনেক ভালো কিছু চলচ্চিত্র তৈরি করেন যা তাকে আরো বেশি বিখ্যাত করে। বিশেষ করে ত্রিশের দশক থেকেই সবাক চলচ্চিত্র ফ্রান্সে বেশি তৈরি হতে থাকে। এছাড়া রনোয়ার ত্রিশের দশকের মাঝামাঝি সময়ে পপুলার ফ্রন্টে জড়িয়ে পড়েন। আর এই রাজনীতিতে যুক্ত হবার পর তার পরবর্তী চলচ্চিত্রগুলোতেও এর প্রভাব পরিলক্ষিত হয়।My Life and My Films, pp. 124-127Durgnat, pp. 108-131  তথ্যসূত্র  বিষয়শ্রেণী:১৮৯৪-এ জন্ম বিষয়শ্রেণী:১৯৭৯-এ মৃত্যু বিষয়শ্রেণী:ফরাসি চলচ্চিত্র পরিচালক বিষয়শ্রেণী:একাডেমি সম্মানসূচক পুরস্কার বিজয়ী বিষয়শ্রেণী:প্যারিসের অভিনেতা বিষয়শ্রেণী:ফরাসি চলচ্চিত্র অভিনেতা বিষয়শ্রেণী:২০শ শতাব্দীর ফরাসি অভিনেতা
মথুরাপুর দেউল বাংলাদেশের ফরিদপুর জেলার মধুখালী উপজেলার মথুরাপুর গ্রামে অবস্থিত একটি দেউল বা মঠ। এই প্রত্নতাত্ত্বিক অবকাঠামোটি আনুমানিক ষোড়শ শতাব্দীতে তৈরি করা হয়েছিলো বলে ধারণা করা হয়; তবে কারো কারো অনুমান এটি সপ্তদশ শতকের স্থাপনা।কোদলা মঠ - বাংলাপিডিয়া।   অবস্থান  বাংলাদেশের ঢাকা বিভাগের ফরিদপুর জেলার মধুখালী উপজেলার গাজনা ইউনিয়নের মথুরাপুর গ্রামে মথুরাপুর দেউলটি অবস্থিত।প্রত্নতত্ত্ব অধিদপ্তর, বাংলাদেশ।জাতীয় তথ্য বাতায়ন - ফরিদপুর জেলা। এই দেউলটি ঢাকা-খুলনা মহাসড়কের মধুখালী বাজার থেকে মধুখালী-রাজবাড়ী ফিডার সড়কের দেড় কিলোমিটার উত্তরে এবং মধুখালী-বালিয়াকান্দি আঞ্চলিক সড়কে মধুখালী সদর থেকে দুই কিলোমিটার দূরে গাজনা ইউনিয়নে সড়কের পশ্চিম দিকে অবস্থিত যার বিপরীত দিক (সড়কের পশ্চিম দিক) দিয়ে বয়ে গেছে চন্দনা নদী।রক্ষণাবেক্ষণের অভাবে ধ্বংস হওয়ার পথে মথুরাপুর দেউল।   ইতিহাস  কথিত আছে সংগ্রাম সিং নামক বাংলার এক সেনাপতি এটি নির্মাণ করেছিলেন ৷ ১৬৩৬ সালে ভূষণার বিখ্যাত জমিদার সত্রাজিতের মৃত্যুর পর সংগ্রাম সিংকে এলাকার রাজস্ব আদায়ের দায়িত্ব দেওয়া হয় এবং তৎকালীন শাসকের ছত্রছায়ায় তিনি বেশ ক্ষমতাবান হয়ে ওঠেন ৷ এলাকার রীতি অনুসারে তিনি কাপাস্তি গ্রামের এক বৈদ্য পরিবারের মেয়েকে বিয়ে করেন এবং মথুরাপুর গ্রামে বসবাস শুরু করেন ৷  অন্য এক সূত্রমতে, সম্রাট আকবরের বিখ্যাত সেনাপতি মানসিং রাজা প্রতাপাদিত্যের বিরুদ্ধে যুদ্ধজয়ের স্মারক হিসেবে এই দেউল নির্মাণ করেছিলেন ৷  সে অনুযায়ী, মথুরাপুর দেউল একটি বিজয়স্তম্ভ ৷ তবে সূত্রটির সত্যতা নিরূপণ সম্ভব হয়নি ৷   বর্ণনা  এই দেউলটি বারোকোন বিশিষ্ট এবং মাটি থেকে প্রায় ২১.২ মিটার উঁচু; যার ভিতর একটি ছোট কক্ষ রয়েছে।  এর গঠন প্রকৃতি অনুসারে একে মন্দির বললে ভুল হবে না ৷ এটি একটি রেখা প্রকৃতির দেউল ৷ ষোড়শ শতাব্দীর স্থাপনা গুলোর মধ্যে মথুরাপুর দেউল সম্ভাবত একমাত্র রেখা প্রকৃতির দেউল ৷ দেউলটি বারো কোণ বিশিষ্ঠ একটি ভবনের মত স্থাপনা ৷ দেউলটিতে দুইটি প্রবেশ পথ আছে,  একটি দক্ষিণ মুখী অন্যটি পশ্চিম মুখী ৷  এটি তৎকালীন ভবনগুলোর মধ্যে একমাত্র বারো কোণবিশিষ্ঠ কাঠামো ৷ বারোটি  কোণ থাকায় উপর থেকে দেখলে এটিকে তারার মত দেখা যায় ৷ দেউলটির উচ্চতা ৮০ ফুট ৷ স্থাপনাটির মূল গঠন উপাদান চুন-সুরকির মিশ্রণ ৷ দেউলের বাইরের দেয়ালটি লম্বালম্বিভাবে সজ্জিত, যা আলোছায়ার সংমিশ্রণে এক দৃষ্টিনন্দন অনুভূতির সৃষ্টি করে ৷ পুরো স্থাপনা জুড়ে টেরাকোটার জ্যামিতিক ও বাহারী চিত্রাংকণ রয়েছে ৷ রামায়ণ কৃষ্ণলীলার মত হিন্দু পৌরাণিক কাহিনির চিত্র, গায়ক, নৃত্যকলা, পবন পুত্র বীর এবং যুদ্ধচিত্রও এই দেউলের গায়ে খচিত রয়েছে ৷ প্রতিটি কোনের মাঝখানে কৃত্তিমূখা স্থাপন করা রয়েছে ৷ তবে দেউলটির কোথাও কোন লেখা পাওয়া যায় নি ৷ বাংলার ইতিহাসে এর নির্মাণশৈলী অনন্য বৈশিষ্ট্য বহন করে ৷ এটি প্রত্নতত্ত্ব অধিদপ্তর ও গণপ্রজাতন্ত্রী বাংলাদেশ সরকারের একটি সুরক্ষিত সম্পদ ৷   চিত্রশালা   আরও দেখুন  বাংলাদেশের প্রত্নতাত্ত্বিক স্থানের তালিকা   তথ্যসূত্র    বহিঃসংযোগ    https://www.vromonbondhu.com/listing/mathurapur-deul-faridpur/   মথুরাপুর দেউল, ফরিদপুর।  মথুরাপুর দেউল, ফরিদপুর - জাতীয় তথ্য বাতায়ন।  বিষয়শ্রেণী:ফরিদপুর জেলার দর্শনীয় স্থান বিষয়শ্রেণী:ফরিদপুর জেলার প্রত্নতাত্ত্বিক স্থাপনা বিষয়শ্রেণী:মধুখালী উপজেলা বিষয়শ্রেণী:মঠ বিষয়শ্রেণী:প্রত্নতাত্ত্বিক স্থল
alt=A terracotta jar|thumb|একটি টেরাকোটা কলসি টেরাকোটা একটি রঙ বিশেষ যা টেরাকোটা নামের একধরনের পোড়ামাটির শিল্পকর্মের রঙকে নির্দেশ করে। এটি মূলত লালচে কমলা রঙের একটি কালচে আভা।  ব্যুৎপত্তি  thumb| একটি টেরাকোটা শিল্প টেরাকোটা একটি লাতিন শব্দ: 'টেরা' অর্থ মাটি, আর 'কোটা' অর্থ পোড়ানোMerriam-Webster.com। মানুষের ব্যবহার্য পোড়ামাটির তৈরি সকল রকমের দ্রব্য টেরাকোটা নামে পরিচিত। আঠালো মাটির সঙ্গে খড়কুটো, তুষ প্রভৃতি মিশিয়ে কাদামাটি প্রস্তুত করা হয়। সেই মাটি থেকে মূর্তি, দৃশ্যাবলি তৈরি করে রোদে শুকিয়ে আগুনে পুড়িয়ে টেরাকোটা ভাস্কর্য তৈরি করা হয়। আর এই শিল্পকর্মের রঙটিই টেরাকোটা রঙ বলে পরিচিতি পেয়েছে। তথ্যসূত্র  বিষয়শ্রেণী:রং (নির্দিষ্ট বর্ণ) বিষয়শ্রেণী:লাল রং
কুমসি সিডিসো হলেন অরুণাচল প্রদেশের একজন ভারতীয় রাজনীতিবিদ। তিনি ভারতীয় জনতা পার্টির অন্তর্গত।২০১৪ সালের অরুণাচল বিধানসভা নির্বাচনে তিনি ৬-থ্রিজিনো-বুড়াগাঁও (এসটি) আসন থেকে অরুণাচল প্রদেশের আইনসভার সদস্য নির্বাচিত হয়েছিলেন। On My Neta Info http://myneta.info/arunachal2014/candidate.php?candidate_id=155On MLA MP http://www.mpmla.in/mla.php?stcode=S02&pcno=1&acno=6 On The Arunachal Times http://www.arunachaltimes.in/wordpress/2012/05/25/sidisow-inspects-ongoing-projects-at-thrizino-buragaon-constituency     তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:অরুণাচল প্রদেশের পিপলস পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় জাতীয় কংগ্রেসের রাজনীতিবিদ বিষয়শ্রেণী:অরুণাচল প্রদেশ বিধানসভার সদস্য বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯ বিষয়শ্রেণী:অরুণাচল প্রদেশ বিধানসভার সদস্য ২০১৯-২০২৪
২০১৭ পাকিস্তান সুপার লিগ বা পিএসএল ২ (স্পন্সরশিপের কারণে এইচবিএল পিএসএল ২০১৭ হিসাবে পরিচিত) হল পাকিস্তানের দেশীয় ক্রিকেটের সর্বাধিক গুরুত্বপূর্ণ পাকিস্তান সুপার লিগের দ্বিতীয় আসর। এটি একটি ফ্র্যাঞ্চাইজি টুয়েন্টি২০ ক্রিকেট লিগ যা পাকিস্তান ক্রিকেট বোর্ড কর্তৃক ২০১৬ সালে শুরু হয়। এ খেলাটি পাঁচটি দল নিয়ে সংযুক্ত আরব আমিরাতে অনুষ্ঠিত হচ্ছে।  ১৯ অক্টোবর ২০১৬ সালে, ২০১৭ সালের খেলোয়াড় নির্ধারণ করার সময় লিগের চেয়ারম্যান নজম শেঠি ঘোষণা করেছিলেন যে দেশের নিরাপত্তা ব্যবস্থা স্থিতিশীল থাকলে ২০১৭ সালের ফাইনাল লাহোরে আয়োজন করা সম্ভব।   উদ্বোধনী অনুষ্ঠান  ২০১৭ আসরে উদ্বোধনী অনুষ্ঠান ৯ ফেব্রুয়ারি দুবাইয়ের দুবাই আন্তর্জাতিক ক্রিকেট স্টেডিয়ামে অনুষ্ঠিত হয়। অনুষ্ঠান উপস্থাপনা করেন অভিনেতা ফাহাদ মুস্তফা।   স্কোয়াড    প্রচার ও মিডিয়া কভারেজ  পাকিস্তান সুপার লিগ দ্বিতীয় সেশনের অফিসিয়াল সঙ্গীত আব খেল জমেগা ১ জানুয়ারি ২০১৭ সালে মুক্তি পায়। পাকিস্তানি সুরকার আলী জাফর গানের রচয়িতা, সুরকার এবং কন্ঠও দিয়েছেন তিনি। বল্লে বল্লে শিরোনামে আরও একটি গান মুক্তিপায় ৩১ জানুয়ারি ২০১৭ তারিখে এবং গানটি গেয়েছেন শেহজাদ রায়।   অংশগ্রহণকারী দল   মাঠ   লিগ পর্ব   প্লে অফ  সকল সময় পাকিস্তান স্থানীয় সময় (ইউটিসি+০৫:০০) অনুসারে   কোয়ালিফায়ার ১   বিদায়   কোয়ালিফায়ার ২  ফাইনাল   পুরস্কার ও পরিসংখ্যান   সর্বাধিক রান   খেলোয়াড়  দল      রান                কামরান আকমল   ১১  ১১  ৩৫৩ ৩২.০৯  ১২৯.৩০    ১  ২  ৩২  ১৬  বাবর আজম   ১০  ১০  ২৯১ ৩২.৩৩  ১১২.৩৫    ০  ১  ৩৬  ৪  ডোয়াইন স্মিথ   ৯  ৯  ২৭৪ ৩৪.২৫  ১১৩.২২  *  ০  ২  ২৯  ১০  রাইলি রুশো   ৯  ৮  ২৫৫  ৪২.৫০  ১২৩.১৮  *  ০  ২  ১৮  ৯  আহমেদ শেহজাদ   ১০  ৯  ২৪২  ২৬.৮৮  ১৩২.২৪   ০  ৩  ২২  ১০উৎস: ESPNcricinfo.com, সর্বশেষ আপডেট : ৬ মার্চ ২০১৭  The Player with most runs will be awarded with a Green cap and Hanif Mohammad Award at the end of the season.   সর্বোচ্চ উইকেট   খেলোয়াড়  দল                     সোহেল খান   ৯  ৯  ১৬ ||  ১৫.০০ || ৭.৬১ || ৩/২৩ || ১১.৮ || ০ || ০ |- | style="text-align:left" |  ওয়াহাব রিয়াজ | style="text-align:left" |  || ১০ || ৯ || ১৫  ১৩.৫৩  ৬.১৫  ৩/২৪  ১৩.২  ০  ০  রুম্মান রেইস   ৭  ৭  ১২ || ১৩.৫০ || ৬.১৯ || ৪/২৫ || ১৩.০ || ১ || ০ |- | style="text-align:left" |  মোহাম্মদ সামি | style="text-align:left" |  || ৯ || ৯ || ১২   ১৮.০০  ৬.৯৬  ৩/২৬  ১৫.৫  ০  ০  উসামা মীর   ৮  ৮  '''১২   ১৯.০০  ৮.১৯  ৩/২৪  ১৩.৯  ০  ০উৎস: ESPNcricinfo.com, শেষ হালনাগাদ : ৫ মার্চ ২০১৭  The Player with most wickets will be awarded with Maroon cap and Fazal Mahmood Award at the end of the season.   তথ্যসূত্র   বহিঃসংযোগ  বিষয়শ্রেণী:পাকিস্তান সুপার লিগ বিষয়শ্রেণী:২০১৭-এ পাকিস্তানি ক্রিকেট বিষয়শ্রেণী:গাদ্দাফি স্টেডিয়াম বিষয়শ্রেণী:২০১৭-এ আমিরাতি ক্রিকেট